57. ΝΟΜΟΘΕΤ. ΔΙΑΤΑΓΜΑ υπ’ αριθ. 392 της 18/24 Απρ. 1974 (ΦΕΚ Α΄ 111) Περί καταργήσεως της παρ. IV του άρθρ. 3 του Νόμ. 994/43 «περί τροποποιήσεως και συμπληρώσεως του Νόμ. 4506/1930 «περί καταστάσεως παθόντων εν πολέμω αξιωματικών και ανθυπασπιστών ως συνεπληρώθη ούτος δια του Ν.Δ. 950/42 και άλλων διατάξεων», και του δευτέρου εδαφίου της παρ. 3 του άρθρ. 7 του Ν.Δ. 330/47 «περί καταστάσεως μονίμου διαθεσιμότητος των αστυνομικών υπαλλήλων κλπ.» και πάσης άλλης σχετικής διατάξεως. Άρθρον μόνον.-1.Καταργούνται από της ισχύος του Α.Ν. 1502/50 «περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών» (τόμ. 2Α σελ. 365) α) η παρ. IV του άρθρ. 3 του Νόμ. 994/43 «περί τροποποιήσεως και συμπληρώσεως του Νόμ. 4506/1930 «περί καταστάσεως παθόντων εν πολέμω αξιωματικών και ανθυπασπιστών, ως συνεπληρώθη ούτος δια του Ν.Δ. 950/42 και άλλων διατάξεων», ανωτ. αριθ. 35) β)το δεύτερον εδάφιον της παρ. 3 του άρθρ. 7 του Ν.Δ. 330/47 «περί καταστάσεως μονίμου διαθεσιμότητος των αστυνομικών υπαλλήλων κλπ.» (τόμ. 4 σελ. 37) και πάσα σχετική διάταξις, δι’ ης αναγνωρίζεται η απονομή εις τους εν πολεμική διαθεσιμότητα μετ’ οκταετή παραμονήν εις τον δικαιούμενον τελευταίον βαθμόν, του μισθού του αμέσως επομένου βαθμού. 2.Απαιτήσεις κατά του Δημοσίου περί απολήψεως διαφοράς αποδοχών κατ’ εφαρμογήν των καταργουμένων ως άνω διατάξεων, υφ’ οιανδήποτε μορφήν (αποζημιώσεως εξ αδικοπραξίας ή μισθού) δια τας οποίας δεν εξεδόθησαν αμετάκλητοι δικαστικαί αποφάσεις, κηρύσσονται παραγεγραμμέναι από της δημοσιεύσεως του παρόντος, αι δε τυχόν περί τούτων εκκρεμείς δίκαι καταργούνται αυτοδικαίως. 3.Τυχόν γενόμεναι μέχρι της δημοσιεύσεως του παρόντος πληρωμαί βάσει των καταργουμένων ως άνω διατάξεων δεν αναζητούνται. 